Ego Leobaudus Ieremie miles notum facio tam presentibus quam futuris quod pro remedio anime mee et uxoris mee Clementie et pro duabus filiabus meis videlicet Clementia et Loreta ecclesie dedi Beate Marie de Molesia duos modios vini censuales super vineam meam de Bez in qua vinea moniales eiusdem ecclesie prius habebant duos modios vini censuales ex donatione mea ita quod si predicte moniales necessitate sua illud vinum censuale vendere vellent vel inpignorare heredem meum qui vineam illam teneret prius invitarent de venditione vel inpignoratione. Huius rei testes sunt : Radulfus de Pomarco clericus, frater Constantius conversus Molesie, dominus Narduinus de Ferriniaco miles, Johannes filius meus, Milo filius predicti Narduini, Johannes filius Hugonis de Chuinnaco. Ut autem hoc inposterum firmum et certum habeatur presentem cartam postulavi sigillo Beate Marie de Belna roborari.